[{"text_idx": "#000004", "text": "Kevad Battles to\u0303i ta\u0308navaspordifa\u0308nnid rannaliivale"}, {"text_idx": "#000005", "text": "Mo\u0308o\u0308dunud laupa\u0308eval Pa\u0308rnu plaaz\u030cil peetud ta\u0308navaspordilahingu peategelased olid rahvusvahelised a\u0308ssad, ent oma oskusi na\u0308itasid hiljuti valminud va\u0308lijo\u0303usaalis kohalikud talendidki."}, {"text_idx": "#000006", "text": "Striidikooli korraldatav Kevad Battles jo\u0303udis ta\u0308navu seitsmenda teeta\u0308hiseni, tuues mullu Pa\u0308rnu linna kaasava eelarve toel valminud ranna va\u0308lijo\u0303usaali ku\u0308mneid atleete ning palju pealtvaatajaid. Eri Euroopa paigust lendasid suvepealinna oma oskusi na\u0308itama ta\u0308navaspordi tippartistid, teiste seas peakorraldaja Erik Naissaare so\u0303nutsi maailma koorekihti kuuluvad Iisraeli, Ungari, Leedu, Ts\u030cehhi ja Prantsusmaa sportlased."}, {"text_idx": "#000007", "text": "Va\u0308ga populaarsele street workout\u2019i distsipliini ko\u0303rval to\u0303id organisaatorid uuendusena programmi endurance\u2019i, ka\u0308esurumise ja trikito\u0303ukerataste vo\u0303istluse. \u201eNeed alad iseloomustavad u\u0308ha enam kaasaegset ta\u0308navasporti,\u201c ra\u0308a\u0308kis Naissaar."}, {"text_idx": "#000008", "text": "Korraldaja so\u0303nuti oli kogu tiimil kiire ja toimekas pa\u0308ev ja u\u0308ldist meeleolu toetas ku\u0308llaltki hea ilm. \u201eKevadel tuleb mere a\u0308a\u0308res alati tuulega arvestada, selleks olime valmis nu\u0308u\u0308dki. Ehkki ilmateadustajad lubasid vihma, ei saanud me piiskagi,\u201c u\u0308tles eestvedaja, arvates, et kehv ilmaprognoos pani siiski mo\u0303negi koosto\u0308o\u0308partneri ekspotegevustest loobuma."}, {"text_idx": "#000009", "text": "Asjaosalise hinnangul u\u0308llatasid sportliku poole pealt Striidikooli lapsed, keda oli toetama tulnud arvukas fa\u0308nnikoor. \u201eKo\u0303igil oli eriti hea meel meie klubi treeneri Lauri Reppo esitluse u\u0308le, kes pani kinni endurance\u2019i vo\u0303istluse,\u201c muheles Naissaar."}, {"text_idx": "#000011", "text": "Kohalikele noortele mo\u0303eldes korraldati koosto\u0308o\u0308s Pa\u0308rnumaa spordiliiduga ta\u0308navaspordi maakonna esivo\u0303istlusedki. Soovijad said ja\u0308lgida tasulist otseu\u0308lekannet OHO TV vahendusel, kohal olid mitmed kaupmehed, kes pakkusid pealtvaatajatele meelelahutust ja ko\u0303huta\u0308idetki."}, {"text_idx": "#000013", "text": "Ja\u0308rgmisel aastal kavatsevad korraldajad selleks ajaks laienenud va\u0308lijo\u0303usaalis spordialade valikut suurendada: nende plaan on vo\u0303imalusel lisada postitantsu kategooria."}]